钦定古今图书集成/理学汇编/学行典/第224卷 > 叶呈吉
## 钦定古今图书集成/理学汇编/学行典/第224卷 > 叶呈吉

按《商志》：叶呈吉，商洛镇民，事继母以孝闻。寇至，携二
子与异母弟逃，值严寒，弟子皆不能行。寇追急，度难
两全，乃弃子负弟而去，弟乃获全。

===段邦进===按《澄城县志》：“段邦进，时庄里人，乳抱失怙，恃祖廷贞
抚育成立。虽未尝学问，天性仁孝，事乃祖必体其心。
好施轻财，虽至破产不吝，养葬尽礼。县学申请，顺孙
以冠带宠异之。”